Diari Oficial de la Generalitat Valenciana


Sumari del DOGV 5990, del 07-04-2009 (2009/3767)

RESOLUCIÓ d'11 de febrer de 2009, del Servici Territorial d'Energia de València, de correcció d'errades de la Resolució de l'esmentat Servici Territorial, de 20 de novembre de 2007, per la qual es va atorgar a Iberdrola Distribución Eléctrica, SAU, autorització administrativa, aprovació del projecte d'execució i reconeixement, en concret, d'utilitat pública del projecte de la línia aèria d'alta tensió per a alimentació de la subestació de Tuéjar, als termes municipals de Tuéjar i Chelva. Expedient número ATLINE/2006/387/46.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5990

Data del DOGV
:   07-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3767


Data del document
:   11-02-2009

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Chelva
    * Tuéjar
    * subministrament d'energia elèctrica
    * empresa privada

RESOLUCIÓ d'11 de febrer de 2009, del Servici Territorial d'Energia de València, de correcció d'errades de la Resolució de l'esmentat Servici Territorial, de 20 de novembre de 2007, per la qual es va atorgar a Iberdrola Distribución Eléctrica, SAU, autorització administrativa, aprovació del projecte d'execució i reconeixement, en concret, d'utilitat pública del projecte de la línia aèria d'alta tensió per a alimentació de la subestació de Tuéjar, als termes municipals de Tuéjar i Chelva. Expedient número ATLINE/2006/387/46. [2009/3767]
Per mitjà de la Resolució del Servici Territorial d'Energia de València de la Conselleria d'Infraestructures i Transport, de 20 de novembre de 2007, es va atorgar a Iberdrola Distribución Eléctrica, SAU, autorització administrativa, aprovació del projecte d'execució i reconeixement, en concret, d'utilitat pública del projecte de la línia aèria d'alta tensió per a alimentació de la subestació de Tuéjar, als termes municipals de Tuéjar i Chelva (Expedient ATLINE/2006/387/46).
La mencionada resolució va ser publicada en el DOCV núm. 5677, de 10 de gener de 2008, i en el BOP de València núm. 6, de 8 de gener de 2008, i també ha sigut notificada als interessats individualment.
Posteriorment, s'ha advertit que la resolució indicada conté errades materials, ja que s'ha omés
en la publicació la inclusió de l'annex que contenia la relació de béns i drets afectats.
Pel que s'ha exposat, segons el que establix l'article 105.2 del Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, que permet a les administracions públiques modificar, en qualsevol moment, les errades materials, aritmètics o de fet contingudes en els seus actes, i en virtut de les facultats que conferix als Servicis Territorials d'Energia l'article 28 del Decret 117/2007, de 27 de juliol, pel qual s'aprova el Reglament Orgànic i Funcional de la Conselleria d'Infraestructures i Transport, este Servici Territorial d'Energia resol:
Primer
Publicar novament el text íntegre de la Resolució d'este Servici Territorial d'Energia de 20 de novembre de 2007, per la qual es va atorgar a Iberdrola Distribución Eléctrica, SAU, autorització administrativa, aprovació del projecte d'execució i reconeixement, en concret, d'utilitat pública del projecte de la línia aèria d'alta tensió per a alimentació de la subestació de Tuéjar, als termes municipals de Tuéjar i Chelva (Expedient ATLINE/2006/387/46) que, en l'annex I, s'hi adjunta.
Segon
Notificar la present resolució als interessats.
ANNEX I
Resolució de 20 de novembre de 2007, sobre autorització administrativa, declaració d'utilitat pública i aprovació de projecte relativa a línia aèria d'alta tensió. Expedient ATLINE/2006/387/46.
Vist l'expedient iniciat en este Servici Territorial a sol·licitud del peticionari i relatiu a la instal·lació elèctrica més avall citada.
Presentat el projecte firmat pel tècnic competent i visat pel col·legi oficial corresponent.
Efectuats els tràmits establits en el Decret 88/2005, del Consell de la Generalitat, de 29 d'abril, DOGV de 05.05.2005, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.
Este Servici Territorial, en l'àmbit de les competències que té atribuïdes, resol:
Primer
Atorgar al peticionari autorització administrativa i declaració d'utilitat pública de la instal·lació elèctrica que s'indica:
Peticionari: Iberdrola Distribución Eléctrica, SAU.
Instal·lació: partides El Prado, El Molinar i la cova del Cuco del terme municipal de Tuéjar i partida El Plano del terme muncipal de Chelva.
- Origen: suport que s'ha d'instal·lar entre els suports núm. 100012 i 100013 de la línia CH Domeño a CH Benagéber.
- Final: subestació transformadora de Tuéjar.
Característiques principals: línia aèria d'alta tensió per a alimentació de la subestació de Tuéjar.
- Tensió: 66 kV.
- Longitud: 4.710 m.
Segon
Aprovar el projecte d'execució de la instal·lació, i sotmetre'l a les condicions següents:
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.
3. Les instal·lacions hauran d'estar acabades dins del termini de sis mesos, comptadors a partir de l'endemà de la recepció d'esta resolució.
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.
5. L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.
6. La present autorització s'atorga sense perjuí de les concessions, les llicències i els permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
7. En el cas que, per a finalitzar l'execució de la instal·lació objecte de projecte, es requerisca posar part d'esta en tensió, es procedirà d'acord amb les condicions següents:
- Presentació de sol·licitud d'acabament d'execució, a la qual s'adjuntarà, en tres exemplars, el certificat d'acabament parcial d'obra, subscrit pel tècnic competent i visat pel col·legi oficial corresponent, acreditatiu que la part de la instal·lació ja executada és de conformitat amb els reglaments tècnics en la matèria.
- L'acabament de l'execució es realitzarà sota la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.
- L'empresa distribuïdora efectuarà totes les actuacions que considere necessàries de manera que estiga garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.
- S'haurà de presentar en el termini màxim de 10 dies des de la completa execució de la instal·lació la sol·licitud d'autorització d'explotació, d'acord amb el que establix el Decret 88/2005.
- Transcorregut un mes des que per este Servici Territorial es va diligenciar i va entregar el certificat d'acabament parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que l'esmentada instal·lació ja estiguera en tensió, el peticionari haurà de procedir a la desconnexió a l'acabament del mencionat termini.
8. Condicions mediambientals: el projecte es desenvoluparà de conformitat amb les mesures previstes en l'estudi d'impacte ambiental tramitat i les modificacions introduïdes per les condicions següents:
- Es recorda al promotor que, abans de procedir a la construcció de la línia, haurà d'obtindre les autoritzacions pertinents de l'òrgan forestal, d'acord amb la legislació sectorial, i particularment -si fóra el cas- el permís d'ocupació de terrenys de la muntanya d'utilitat pública núm. 61 (denominat El Monte, al terme municipal de Tuéjar).
- Haurà de tindre's en compte que en les proximitats del punt de connexió amb la LAAT L-80 CH Domeño a CH Benagéber, hi ha un depòsit contra incendis, habilitat per a l'ús d'helicòpters, i per raons de seguretat ja es va abalisar un tram de la línia aèria existent. Pel mateix motiu, també s'haurà d'abalisar la nova línia, de forma convenient.
- Segons establix l'article 35.1 del Decret 3158/1968, de 28 de novembre, pel qual s'aprova el Reglament de Línies Elèctriques Aèries d'Alta Tensió, i sempre que es tinga la conformitat i l'autorització prèvia de l'òrgan forestal, s'haurà de procedir a l'eliminació dels arbres forestal en una franja de 2 metres a l'un costat i a l'altre de la línia elèctrica aèria, així com dels arbres que per inclinació o caiguda fortuïta o provocada, pogueren tocar els conductors de la línia.
- S'hauran d'aïllar amb cinta termoretràctil els cables de connexió, elements especials o de qualsevol altra zona de la línia que supose un risc d'electrocució per a les aus.
- Les balises salvaocells es col·locaran cada 5 metres al llarg del cable de terra. La grandària mínima dels citats salvaocells serà el següent: espirals de 30 cm de diàmetre i 1 metre de longitud o dos tires en X de 5x35 cm.
- Davant de la troballa de qualsevulla resta arqueològica o paleontològica durant la realització dels treballs, es recorda a l'interessat que s'haurà de donar compte immediat a la Conselleria de Cultura, i adoptar immediatament les mesures pertinents per a la seua preservació, fins que puguen ser inspeccionats pel departament competent.
Tercer
Declarar, en concret, la utilitat pública dels trams de la línia elèctrica autoritzada en el punt primer de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreten en una afecció les finques particulars, incloses en la relació publicada en el BOP de data 18.01.2007, pagina 3, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
Contra la present resolució, que no posa fi a la via administrativa, es podrà presentar recurs d'alçada davant de la Direcció General d'Energia (C/ Colom núm. 1, 4ª. 46330 València), en el termini d'un mes, comptador a partir de l'endemà de la notificació de la present, de conformitat amb el que disposen els articles 114 i 115 de la Llei 4/99, de 13 de gener, de modificació de la Llei 30/92, de 26 de novembre, de Règim Jurídic i del Procediment Administratiu Comú.
València, 20 de novembre de 2007.- El cap del Servici Territorial d'Energia: Enrique Climent Sirvent.